**EUROPEAN COMMISSION EMPLOYMENT, SOCIAL AFFAIRS AND INCLUSION DG**

**Specific Programme “PROGRESS VP 2011/010**

**Εργαστήριο –Πιλοτική Εφαρμογή Προγράμματος Επιμόρφωσης – Παρουσίαση Υλικού Επιμόρφωσης**

**Χτίζοντας Γέφυρες μεταξύ Σχολικής Ζωής και του Κόσμου της Εργασίας**

Το πρόγραμμα PROGRESS VP 2011/010 “ Building Bridges from School to Employment” έχει χρηματοδοτηθεί από τη Γενική Γραμματεία Απασχόλησης της Ευρωπαϊκής Επιτροπής με αριθμό έγκρισης VS/2012/0393.

Άξονας του προγράμματος ως προς τις διαδικασίες και τα αποτελέσματα αποτέλεσε το βασικό ερώτημα :

**Γιατί είναι απαραίτητο να χτίσουμε γέφυρες μεταξύ Σχολείου (του κόσμου της Εκπαίδευσης) και της εργασίας ;**

( *από το βασικό εγχειρίδιο , το οποίο ανέπτυξαν οι εταίροι του προγράμματος* ):

«..Πρόκειται ίσως για την ερώτηση την οποία, οποιοσδήποτε προσεγγίζει το πρόγραμμα, θα την υποβάλλει στον εαυτό του… Κάποιοι ίσως απαντήσουν: ήδη υπάρχουν σύμβουλοι που καθοδηγούν τον μαθητή, δεν είναι ανάγκη να αλλάξουμε κάτι. Ωστόσο, αν τα επίπεδα ανεργίας των νέων αγγίζουν τα υψηλά επίπεδα ανεργίας που αποτυπώνει η Ευρωπαϊκή Ένωση, πιθανώς, είναι απαραίτητο να αλλάξει κάτι».

«…Το να δημιουργείς γέφυρες, σημαίνει να συμβιβάζεις την θεσμική οργάνωση στην απασχόληση με τις τάσεις που συν διαμορφώνουν οι νέοι μαθητές. Είναι αλήθεια ότι σε πολλές περιπτώσεις, εμείς, οι καθηγητές, έχουμε κουραστεί. Ακόμα, έχουμε χάσει κάτι από την κριτική μας ικανότητα και διείσδυση και πιστεύουμε ότι κάνουμε αρκετά προσπαθώντας να διδάξουμε θεματικά περιεχόμενα σε νέους μαθητές, οι οποίοι σε κάποιες περιπτώσεις δεν έχουν καθόλου κίνητρο να μάθουν. Ο κόσμος άλλαξε για όλους, αλλά αν δεν τους βοηθήσουμε μπορούν να χαθούν γενιές που δε θα μπορέσουν να ενσωματώσουν το ταλέντο τους στο χτίσιμο της κοινωνίας στην οποία ζουν…»

«..Οι φορείς Εκπαίδευσης δε μπορούν να αγνοήσουν προβλήματα των νέων σε σχέση με την απασχόληση, ούτε να σταματήσουν την εκπαίδευση οι ίδιοι, σε έναν κόσμο που αλλάζει, και για ένα σύστημα απασχόλησης το οποίο συνίσταται από μέχρι σήμερα άγνωστα αντικείμενα εργασίας και σε ένα μέλλον εν πολλοίς άγνωστο. Μπορούμε , οι φορείς Εκπαίδευσης να γυρίσουμε την πλάτη μας σε αυτή την πραγματικότητα;..»

«..Προτείνουμε το μετασχηματισμό των εκπαιδευτικών φορέων σε Κέντρα Αναθέρμανσης της Εργασίας…»

Συμπεράσματα – Προτάσεις :

Η διακρατική συνεργασία των εταίρων του προγράμματος συγκέντρωσε τις ενδείξεις, τις πληροφορίες και τα συμπεράσματα σε πρόγραμμα επιμόρφωσης προς τους εκπαιδευτικούς κάθε βαθμίδας και τύπου εκπαίδευσης οι οποίοι συμμετέχουν ηθικά, ψυχολογικά και πρακτικά στην φάση της μετάβασης από ‘το σχολείο στην απασχόληση’ .

Οι κύριες διαπιστώσεις αφορούν στην ανάγκη μετασχηματισμού των φορέων εκπαίδευσης και κατάρτισης σε χώρους ολιστικής και διορατικής εκπαίδευσης, της παιδείας με την σφαιρική αντίληψη της μόρφωσης, της αγωγής και της καλλιέργειας που συμβάλλει στην ανάπτυξη της κριτικής και γόνιμης προσαρμοστικότητας στις κοινωνικο οικονομικές αλλαγές. Οι σκέψεις, οι παρατηρήσεις και οι διαδράσεις με τους εκπαιδευτικούς συγκεντρώθηκαν σε μια έκδοση διαθέσιμη στους ενδιαφερόμενους

Περισσότερες πληροφορίες και διάθεση του υλικού :

[Vasiliki@kekdafni.gr](mailto:Vasiliki@kekdafni.gr) [info@kekdafni.gr](mailto:info@kekdafni.gr)

Μέσω ιστοσελίδας : [www.kekdafni.gr](http://www.kekdafni.gr)